
СНЦ  МЕСТНА ИНИЦИАТИВНА РИБАРСКА ГРУПА (МИРГ) „САМОКОВ“ ОБЯВЯВА КОНКУРС ЗА ИЗБОР НА ВЪНШНИ ЕКСПЕРТИ – ОЦЕНИТЕЛИ


         Във връзка с  изпълнение на проект BG14MFPR001-3.002-0004 „Изпълнение на стратегия за ВОМР на МИРГ Самоков-Белица-Сърница“, адм. договор и споразумение за управление на стратегия за ВОМР №МДР-ИП-01-16/16.02.2026 г. на МИРГ Самоков – Белица - Сърница

                                          
ОБЯВЯВА  КОНКУРС

за избор на външни експерти – оценители за създаване на база данни от оценители на проекти по мерки към Стратегията за ВОМР за територията на Местна инициативна рибарска група (МИРГ)  Самоков – Белица - Сърница.

1.Конкурсът се провежда в следните етапи:
а) Кандидатстване по документи и проверка за наличието на професионален опит и квалификация, съгласно посочените изисквания в обявата;
б) Интервю с кандидатите;

Външните експерти – оценители се набират за участие в Комисия за подбор на проектни предложения по следните мерки от СВОМР на МИРГ:
· Мярка М01 „Дейности за диверсификация на територията, иновации предприемачество и подкрепа за устойчив растеж на местната икономика“
· Мярка М02 „Подкрепа за инфраструктура и услуги, свързани с обновяване и развитие на рибарската територия и други операции в обществена полза”
· Мярка М03 „Съхраняване на местната идентичност, популяризиране, опазване и анимиране на културно- историческото наследство на територията на МИРГ Самоков – Белица – Сърница“
· Мярка М04 „Нови партньорства и сътрудничества на МИРГ“

КППП извършват проверка за окомплектованост на ПП и подбор за съответствие на проектни предложения със Стратегията на МИРГ.

2. Минимални изисквания към кандидатите:

· Кандидатите следва да са физически лица.
· Кандидатите следва да притежават висше образование - минимум степен „бакалавър“ и специалност в една от изброените по-долу области, съгласно Класификатора на областите на висше образование и професионалните направления, а именно: „Социални, стопански и правни науки”; „Природни науки, математика и информатика”; „Технически науки”; „Хуманитарни науки”.
· Кандидатите следва да притежават опит в оценка на проекти финансирани от европейски фондове и програми и/или
· Кандидатите следва да притежават професионален опит в съответната специалност – минимум 3 години.
· Кандидатите следва да притежават компютърна грамотност.
· Кандидатите следва да притежават добри познания относно приложимото законодателство и нормативната уредба, касаеща реда за предоставяне на безвъзмездна финансова помощ и допустимостта на разходите на проекти финансирани по ПМДРА, както и относно подхода ЛИДЕР и ВОМР.

3.Кандидатите за външни експерти не следва:

· да участват пряко или косвено в процеса на наблюдение, изпълнение или мониторинг на стратегия за ВОМР;
· да са членове на Управителния съвет на МИРГ; 
· да са лица, които се намират помежду си в йерархическа зависимост с членовете на УС на МИРГ.
·  да са лишени от правото да упражняват професия или дейност, която се отнася до областта на професионалната им компетентност;
·  да са поставени под запрещение;
· да са в конфликт на интереси по смисъла на чл. 61 от Регламент (ЕС, Евратом) 2024/2509 на Европейския парламент и на Съвета от 23 септември 2024 година с някой от членове на Управителния съвет на МИРГ;
· да са осъждани за престъпление по служба с влязла в сила присъда; или за измама корупция, участие в престъпна организация или всякаква друга незаконна дейност, накърняваща финансовите интереси на страната и общността; да не са в конфликт на интереси по чл. 61 от Регламент (ЕС, Евратом) 2024/2509 на Европейския парламент и на Съвета от 23 септември 2024 година.

 4. Необходими документи:
· Заявление по образец;
· Автобиография по образец;
· Копие на диплома за завършено образование.;
· Копие на документи, удостоверяващи професионален опит.;
· Други документи.;
Всички приложени документи трябва да бъдат на български език.

 5. Документите се подават лично, по пощата или куриер в запечатан плик на адрес: гр. Самоков, ПК 2000, ул. „Македония” № 34, всеки работен ден от 9.00 до 17.00 часа, до 16.11.2026 г. включително.
Документи получени след крайния срок за подаване не се  разглеждат. Регистрират се само документите получени в деловодството на  МИРГ преди крайният срок посочен в обявата.
     Пълният комплект документи за кандидатстване за експерт – оценител е публикуван на Интернет страницата на Местна инициативна рибарска група (МИРГ) „Самоков – Белица - Сърница“: http://mirg-samokov.eu   

 
За допълнителна информация:
Телефон: +359 888 595 880, или на място в офис на МИРГ на адрес: гр. Самоков, ул. „Македония” № 34.



Този документ е създаден в рамките на проект BG14MFPR001-3.002-0004 „Изпълнение на стратегия за ВОМР на МИРГ Самоков-Белица-Сърница“, адм. договор и споразумение за управление на стратегия за ВОМР №МДР-ИП-01-16/16.02.2026 г,
Процедура чрез подбор на проектни предложения BG14MFPR001-3.002 „Изпълнение на стратегии за Водено от общностите местно развитие”. Проектът се осъществява с финансовата подкрепа от Европейски фонд за морско дело, рибарство и аквакултури чрез Програмата за морско дело, рибарство и аквакултури 2021-2027 г.

